**Zápisnica**

**zo 5. zasadnutia Obecného zastupiteľstva v Šterusoch**

**vo volebnom období 2018-2022**

**konaného dňa 11.12.2019 v sále KD č. 118**

**Prítomní:**

**Starosta obce:**  Štefan Madunický

**Poslanci:** Ing. Slávka Belanová

Miroslav Brezina

 Jana Brezulová

Ing. Ján Miklášik

**Pracovníčky obce:** Ing. Zuzana Jurčová

 Bc. Alena Jaššová

**Neprítomní:**

**Hlavný kontrolór obce:** Mgr. Igor Strýček, PhD.

**Poslanci:** Mária Madunická

**Hostia:** Prezenčná listina je prílohou zápisnice.

**Program:**

1. Otvorenie, organizačné otázky
	* schválenie programu zasadnutia
	* určenie overovateľov zápisnice
	* určenie zapisovateľa zápisnice
2. Kontrola plnenia uznesení
3. Žiadosti občanov obce
4. Predaj obecného pozemku parc. č. 256/27 o výmere 79 m², za cenu 10,- Eur/m², žiadateľovi: Jozef Alexander
5. Schválenie VZN o miestnych poplatkoch za komunálny odpad a drobný stavebný odpad s účinnosťou od 01.01.2020
6. Schválenie výšky úhrady za sociálnu službu – opatrovateľská služba
7. Zmeny rozpočtu k 11.12.2019
8. Zmeny rozpočtu k 31.12.2019
9. Stanovisko hlavného kontrolóra k rozpočtu na rok 2020 a roky 2021-2022
10. Návrh rozpočtu na rok 2020 a roky 2021-2022
11. Plán kontrolnej činnosti hlavného kontrolóra obce Šterusy na 1. polrok 2020
12. Limit na presuny v rozpočte rozpočtovým opatrením starostu
13. Interpelácie poslancov
14. Rôzne
15. Diskusia a záver

**Program:**

**1. Otvorenie**

Starosta obce privítal všetkých prítomných na riadnom zasadnutí Obecného zastupiteľstva v Šterusoch a zároveň skonštatoval, že zastupiteľstvo obecného zastupiteľstva je uznášaniaschopné. Prítomní sú štyria poslanci. Starosta obce ospravedlnil Mgr. Igor Strýčka, PhD.. Overovateľov zápisnice starosta obce určil poslankyňu Janu Brezulovú a Ing. Jána Miklášika a za zapisovateľku zápisnice starosta obce určil Bc. Alenu Jaššovú.

**2. Kontrola plnenia uznesení**

Starosta obce informuje:

- Schválené uznesenia na predchádzajúcom zasadnutí sú splnené alebo sa priebežne plnia.

- Hlavným bodom plnenia je otoč Hôrka, kde hrozil zosuv pôdy a je potrebné zastabilizovať svah proti zosuvu. Na Obecný úrad boli doručené tri ponuky od firiem: Hiner, s.r.o. Ratnovce, BP Group Bratislava a Baumic, s.r.o. Vrbové. Víťazná firma Baumic s.r.o. Vrbové už nastúpila na výkopové práce a do konca roka by mala zastabilizovať svah. Ďalšie práce budú pokračovať podľa počasia.

- Obec Šterusy sa zapojila do projektu na Obnovu obce-Sochy Cyrila a Metoda, ktorá ako jediná spĺňala podmienky.

- Futbalisti brigádnickou činnosťou odstránili náletové dreviny na dolnom svahu koryta potoka a nánosy zachytenom na drevinách. Starosta obce im poďakoval za ochotu a spoluprácu.

**3. Žiadosti občanov obce**

Žiadosti občanov:

- Jednota dôchodcov Šterusy podala žiadosť o dotáciu na rok 2020 vo výške 1000,- Eur.

- Telovýchovná jednota Družstevník Šterusy podala žiadosť o dotáciu na rok 2020 vo výške 3 000,- Eur.

- Pán Viktor Ďuriga podal žiadosť o predĺženie zmluvy o nájme bytu č. 1/2011 o ďalšie 4 roky.

**4. Predaj obecného pozemku parc. č. 256/27 o výmere 79 m², za cenu 10,- Eur/ m², žiadateľovi: Jozef Alexander**

Schválený zámer predaja obecného pozemku nachádzajúceho sa v k.ú. Šterusy parc. č. 256/9 bol vyvesený na úradnej tabuli obce po dobu 15 dní, neboli vznesené žiadne pripomienky. Náklady spojené s vyhotovením zmluvy a zápisom do katastra nehnuteľností znáša kupujúci. Geometrickým plánom vznikla parcela s č. 256/27 vo výmere 79 m2.

**5. Schválenie VZN o miestnych poplatkoch za komunálny odpad a drobný stavebný odpad s účinnosťou od 01.01.2020**

VZN o miestnych poplatkoch za komunálny odpad a drobný stavebný odpad s účinnosťou od 01.01.2020, ktorý bol vyvesený na úradnej tabuli 15 dní bez pripomienok.

**6. Schválenie výšky úhrady za sociálnu a opatrovateľskú službu**

Aktuálne prebieha výzva na TOS-terénnu opatrovateľskú službu pre obce do 1 000 obyvateľov. Starosta obce mal stretnutie s pani z implementačnej agentúry, ktorá má na starosti tento projekt. Obec má schválené VZN vo výške 0,90 Eur/hod. Je potrebné zmeniť sumu vo VZN, dodatkom za poskytovanie sociálnej a opatrovateľskej služby na 2,- Eur/hod.

**7. Zmeny rozpočtu k 11.12.2019**

Tento bod programu sa týka zmien a presunov financií v rámci položiek v rozpočte, ktoré sa vykonali do 11.12.2019 medzi jednotlivými položkami. Ing. Jurčová vypracovala Návrh zmeny rozpočtu, ktorý tvorí prílohu tejto zápisnice.

**8. Zmeny rozpočtu k 31.12.2019**

Ing. Jurčová vyzýva, aby poslanci prijali uznesenie, že schvaľujú zmenu rozpočtu obce podľa skutočného plnenia príjmov a čerpania výdavkov k 31.12.2019.

**9.Stanovisko hlavného kontrolóra k rozpočtu na rok 2020 a roky 2021-2022**

Starosta obce dal slovo Ing. Jurčovej, ktorá prečítala stanovisko hlavného kontrolóra. Stanovisko tvorí prílohu tejto zápisnice.

**10. Návrh rozpočtu na rok 2020 a roky 2021-2022**

Návrh rozpočtu bol vyvesený na obecnej tabuli 15 dní, ktorý bol bez pripomienok. Ing. Jurčová vypracovala Návrh rozpočtu na rok 2020, 2021, 2022. Uvedený návrh tvorí prílohu tejto zápisnice.

**11. Návrh plánu kontrolnej činnosti hlavného kontrolóra obce Šterusy na I. polrok 2020**

Starosta obce dal slovo Ing. Jurčovej, ktorá prečítala Návrh plánu kontrolnej činnosti hlavného kontrolóra obce na I. polrok 2020. Uvedený plán kontrolnej činnosti tvorí prílohu tejto zápisnice.

**12. Limit na presuny v rozpočte rozpočtovým opatrením starostu**

Starosta obce navrhuje limit sumy 2.000,- Eur na rok, s ktorými by mohol disponovať bez schválenia poslancov a aby nemuselo byť zvolané Obecné zastupiteľstvo ku každému presunu a k finančným transakciám. Ide o efektívnejšie pracovanie Obecného úradu v Šterusoch. Starosta obce informoval poslancov, že o každej väčšej transakcii ich bude vopred informovať.

**13. Interpelácie poslancov**

- Starosta obce informoval o obnove obecnej knižnice. Starosta obce mal stretnutie s pani Laukovou, ktorá sa dobrovoľne podujala na túto činnosť. Je nutné urobiť revíziu a obnoviť registratúru celej knižnice.

- Na žiadosť starostu a odporúčanie audítorky sa musí vykonať fyzická inventúra drobného majetku, na základe toho sa musí poškodený a nepoužiteľný majetok vyradiť z evidencie. Príkazným listom vyzve poslancov obce, ktorí zostavia inventarizačnú komisiu.

- Ing. Ján Miklášik sa informoval o náučnom chodníku. Starosta obce uviedol, že obec dostala dotáciu. Dňa 11.12.2019 bolo zaslané vyúčtovanie dotácie. Tabule a lavičky sú vyrobené, grafická a textová časť je výrobnej fáze. Konanie je aktuálne pozastavené po dobu 30 dní.

Ing. Ján Miklášik sa informuje o rekonštrukcii Obecného úradu. Starosta obce informoval, že Obecný úrad je zrekonštruovaný. Do konca roku 2019 by mal byť Obecný úrad aj presťahovaný.

**14. Rôzne**

- Starosta obce poďakoval všetkým, ktorí sa zúčastnili na realizácii a výzdobe adventného venca v našej obci, taktiež zamestnancom Obecného úradu a členom komisií pri OZ v Šterusoch a aj občanom, ktorí chodia na slávnostné zapaľovanie sviečok na adventom venci.

- Starosta obce informoval, že obec zabezpečila službu na nákup základných potravín pre odkázaných občanov. Táto služba je dočasná, hlavne v nastávajúcom zimnom období.

- Starosta obec informoval, že sa zapája do národného projektu TOS /terénna opatrovateľská služba/, ktorú spustila Implementačná agentúra MP SVR SR. Ing. Ján Miklášik sa informoval o projekte. Starosta obce informoval, že zamestnankyňa bude zamestnaná na 7,5 hod. Dĺžka projektu je na 1 ½ roka.

- Pán Slavomír Jankovič sa informoval ohľadom prenájmu KD-Drak v termíne od 31.12.2019 do 01.01.2020.

# 15. Diskusia a záver

- Šteruský stolnotenisový turnaj-Miestny nadšenci stolného tenisu žiadajú o povolenie používať priestory KD na aktivity a súťaž v stolnom tenise. Rozvrh dní o ktoré žiadajú je utorok a štvrtok-sobota od 16.00 hod. do 20.00 hod.. Dňa 04.01.2020 pod záštitou starostu obce sa bude konať stolnotenisový turnaj. Starosta obce informoval, že kúpil ako súkromná osoba nový stolnotenisový stôl a týmto by chcel podporiť tento šport.

- Pán Slavomír Jankovič dal návrh na orezanie a odstránenie topoľov, ktoré rastú pri ceste (pri chmelnici). Starosta obce informoval, že orezanie a odstránenie topoľov je v réžii SÚC TT SK.

- Jozef Madunický sa informoval ohľadne rekonštrukcie schodov v KD. Boli zrealizované obhliadky a na Obecný úrad boli doručené cenové ponuky.

- Starosta obce pozýva občanov dňa 23.12.2019 pri kostol, kde bude dovozené Betlehemské svetlo. Starosta obce bude osobne roznášať Betlehemské svetlo po okolitých dedinách.

- Starosta obce informoval ohľadom Silvestra 2019. Ohňostroj je zabezpečený. Starosta obce pozýva všetkých občanov pred Obecný úrad na parkovisko.

Starosta obce poďakoval: „Dovoľte mi poďakovať sa vám všetkým, poslancom OZ v Šterusoch, členom komisií pri OZ v Šterusoch, zamestnancom OÚ v Šterusoch, hlavnému kontrolórovi obce Šterusy pánovi Strýčkovi, občanom obce Šterusy, ako aj dôstojnému pánovi Marekovi Križanovi za pomoc a ochotu spolupodieľať sa na rozvoji a zveľaďovaní našej obce. Ako novozvolený starosta som sa oboznamoval s novým prostredím a novými výzvami, ktoré by som bez vašej pomoci nedokázal zvládať. Verím že naša spolupráca sa bude aj naďalej rozvíjať nie v náš osobný prospech, ale v prospech našej obce. Prajem nám všetkým krásne a požehnané vianočné sviatky v kruhu svojich blízkych a v zdraví a hlavne dobrej nálade vstúpili tou správnou nohou do Nového roku 2020. Nech nás Pán boh žehná. Ďakujem.“

O 19:45 hod. sa starosta poďakoval prítomným za účasť a zastupiteľstvo ukončil.

v Šterusoch, 11.12.2019

**Zapísala:** Bc. Alena Jaššová

 **Štefan Madunický**

 **starosta obce**

**Overovatelia:**

Jana Brezulová \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Ján Miklášik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_